লন্ডনে শারদউৎসবে চন্দননগরের আলোয় সাজছে শতবর্ষের মহানায়ক উত্তম কুমার

কলকাতা: এই প্রথমবারের মতো আয়োজিত হচ্ছে লন্ডন শারদ উৎসবে (LSU) ‘ওয়াল অফ ফেম'(Wall of Fame)। জন্ম শতবর্ষে মহানায়ক উত্তম কুমারের(Mahanayak Uttam Kumar) ছবির পোস্টার(Poster of Uttam Kumar movies) দিয়ে সেজে উঠছে পুজো প্রাঙ্গণের দেওয়াল, যার নামকরণ করা হয়েছে ‘ওয়াল অফ ফেম’। জোর কদমে চলছে তার প্রস্তুতি।

বাঙালির ম্যাটিনি আইডল উত্তম কুমার আপামর বাঙালি জাতির কাছে মহানায়ক। এবছর তাঁর জন্ম শতবর্ষ উদযাপন শুরু হয়েছে। প্রবাসের পুজোতেও তাঁকে স্মরণ করে থাকছে ওঁনার অভিনিত ছবির পোস্টার দিয়ে সাজানো “হল অফ ফেম”; থাকছে গানে, গানে উত্তম স্মরণ। উদ্যোগে বেঙ্গল হেরিটেজ ফাউন্ডেশন(Bengal Heritage Foundation)।

আরও পড়ুন:ডোনা গাঙ্গুলি ‘দশভুজা’ রূপে মঞ্চ মাতালেন

এই আয়োজন বাংলার সমৃদ্ধ সংস্কৃতি এবং ঐতিহ্যকে লন্ডনের বুকে তুলে ধরে প্রতি বছর। এবছর ১৭ তম বছর লন্ডন শারদ উৎসবের।

প্রতি বছরের মতো এই বছরের পুজোতেও আছে অনেক রকমের আকর্ষণ। এ বছর চন্দননগরের আলোকসজ্জা ভরিয়ে তুলবে গানার্সবারি পার্ক স্পোর্টস হাব, যা দশ হাজার বর্গ ফুট ইনডোর স্পেস।যাকে ইউরোপের সর্ব বৃহৎ দুর্গা পুজোর জায়গা বলা যায়। এখানে ঢুকলেই একশো পঞ্চাশ ফুটের দেওয়াল জুড়ে থাকবে চন্দননগরের আলোকসজ্জা।

বকুল তলার মঠে থাকছে পেট পুজোর আয়োজন। কলকাতার স্ট্রিট ফুড, দিল্লির মতো চাট, ইন্দো চাইনিজ খাওয়ার , এছাড়াও রসগোল্লা, জিলিপি, পান, সবই কলকাতার রাস্তার কথা মনে করাবে।

আর পুজোর জন্য কলকাতার পুরোহিত থাকছেন। নবপত্রিকা স্নান থেকে শুরু করে পুষ্পাঞ্জলি, সন্ধি পুজো, কুমারি পুজো, হোম, চন্ডিপাঠ , সিঁদূর খেলা সবই থাকছে এবারের পুজোতেও।

অন্যদিকে রঙ্গমঞ্চে থাকছে সাংস্কৃতিক অনুষ্ঠানের আয়োজন। এস.ডি ও আর.ডি. বর্মনের স্মরণে গানের অনুষ্ঠান, নৃত্যানুষ্ঠান, ঢাকি, ধুনুচি নাচ, গানের লড়াই, আর থাকছে আন্তর্জাতিক পুরস্কার প্রাপ্ত শারদীয়া পার্বনি বিশেষ পত্রিকা। আগামী ২৬ সেপ্টেম্বর -২৮ সেপ্টেম্বর, ২০২৫ দুর্গোৎসব পালিত হবে গানার্সবারি পার্ক স্পোর্টস হাবে। এখন প্রস্তুতি তুঙ্গে।

বেঙ্গল হেরিটেজ ফাউন্ডেশন এবং (বিএইচএফ) লন্ডন শারদ উৎসব এর সভাপতি ২০২৫ , কৌশিক চ্যাটার্জি এই আয়োজন নিয়ে জানালেন,”এই বছরের লন্ডন শারদ উৎসব ইউরোপে দেখা সবচেয়ে বড় এবং সবচেয়ে প্রাণবন্ত উদযাপন হওয়ার প্রতিশ্রুতি দেয়। যেহেতু আমরা দুর্গা পূজার জাঁকজমককে লন্ডনের প্রাণকেন্দ্র**-এ নিয়ে এসেছি, আমরা সবাইকে এতে যোগ দেওয়ার জন্য আমন্ত্রণ জানাচ্ছি।বাংলার সমৃদ্ধ সাংস্কৃতিক ঐতিহ্যের কথা যা এখানে একটি অভূতপূর্ব মাত্রা উৎসবের সাথে যোগ করবে বলে আমাদের বিশ্বাস। আসুন আমরা এই উদ্যোগকে স্মরণীয় করে তুলি!”